Egy vállalat vezetõje egy nap új alkalmazottat vesz fel.
- Mi a neve? -kérdezi a jelentkezõtõl.
- János - válaszol a férfi.
A fõnök arca elborul:
- Nézze, nem tudom, eddig milyen szedett-vedett helyen dolgozott, de nálunk senkit nem szólítanak a keresztnevén.
Ez csak fölösleges bizalmaskodáshoz vezetne, ami tudvalevõleg a tekintély rombolását eredményezi. Alkalmazottaimat kizárólag a vezetéknevükön szólítom: Kovács,Kiss, Tóth... csak a vezetéknév, érti, ugye? Magának én Nagy igazgató úr vagyok. Semmi haverkodás, és akkor minden rendben lesz. Akkor kezdjük még egyszer. Mi a teljes neve?
A jelentkezõ sóhajt, majd kiböki:
- Az én teljes nevem: Drágám János.
- Oké, János, akkor beszéljünk az anyagiakról...